Case ID: 1208587
Sentence 2: Qarşılqılı iddia tələbi onunla əsaslandırılmışdır ki, tərəflər xx.xx.2017-ci il tarixdə nikaha daxil olmuşlar, birgə nikahdan bir yetkinlik yaşına çatmayan övladları dünyaya gəlmişdir, xasiyyətləri bir-birinə uyğun gəlmədiyi üçün münasibətləri korlanmışdır, hazırda tərəflər ayrı-ayrı yaşayırlar, ailənin bərpası mümkün deyil, cavabdeh nikah pozulacağı təqdirdə uşağın ananın yanında qalması, onun saxlanması üçün 300 manat sabit pul məbləğində aliment ödəməyə və əmlakın tərəflər arasında bərabər bölünməsinə razıdır, ilkin iddiaçıya uşaq 3 yaşına çatanadək 300 manat məbləğində aliment ödənilməsinə razı deyil, çünki cavabdehin ödəməyə razı olduğu 300 manat alimentin məbləği uşaqlar üçün müəyyən edilmiş yaşayış minimumu ilə müqayisədə kifayət qədər yüksəkdir, hesab edir ki, uşaq üç yaşına çatanadək iddiaçıya əlavə aliment ödəməyə lüzum yoxdur.Həmçinin, ilkin iddiaçının iddia tələbində mübahisələndirdiyi əmlaklar birgə nikah dövründə alınsa da onların alınması üçün bankdan kredit götürülmüşdür, həmin kredit məbləğinin ödənilməsi yekunlaşmamışdır, belə ki, tərəflər birgə nikah dövründə Ekspress Bank ASC-dən həmin əmlakların alınması məqsədi ilə 24000 manat kredit götürmüşlər, hesab edir ki, həmin kredit məbləğinin yarısı ilkin iddiaçıya aid edilməli, ondan 12000 manat pul məbləği tutularaq Cavabdeh ödənilməlidir, çünki həmin kredit tərəflərin bərabər mənafeləri üçün götürülmüşdür, cavabdehin bank qarşısında yaranmış öhdəliyi birgə nikah dövrünə təsadüf etdiyi üçün və bankdan götürülmüş kredit ailə təsərrüfatına sərf edildiyi üçün həmin öhdəliyə münasibətdə tərəflərin birgə məsuliyyəti müəyyən olunmalı, həmin kredit borcu tərəflər arasında bölünməlidir.